ตรงหนังหุ้มปลายด้านในมันมีตุ่มเหลืองๆ ลองล้างแล้วมันไม่ออกครับ เป็นมาตั้งแต่เด็กแล้วครับ มีรูปให้ดูครับ 
สวัสดีค่ะ แพทย์ไม่สามารถเข้าดูรูปตามไฟล์แนบได้โดยการที่หนังหุ้มปลายอวัยวะเพศชายมีลักษณะเป็นตุ่มสีเหลืองๆ เป็นมาตั้งแต่เด็ก ไม่มีอาการเจ็บปวดอะไร ล้างไม่ออกดังกล่าวมา อาจจะเป็นตุ่มจากต่อมไขมันที่ขยายขนาดขึ้น ไม่ใช่โรค ไม่จำเป็นต้องรักษา สาเหตุอื่นๆเช่น ตุ่ม PPP หรือ Pearly penile papules เป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ และก็ทำให้หลายครั้งแพทย์อาจจะวินิจฉัยผิดว่าเป็นโรคติดต่อทางเพศสัมพันธ์เพราะมีลักษณะคล้ายกัน หรือเป็นโรคติดต่อทางเพศสัมพันธ์เช่นเริม หูดหงอนไก่ แต่ก็ไม่น่าจะเป็นมาตั้งแต่เด็กหรือวัยก่อนการมีเพศสัมพันธ์เบื้องต้นไม่ไปแกะเกาหรือขัดถูบริเวณที่เป็น เพื่อลดโอกาสการเกิดแผลและการติดเชื้อแบคทีเรียแทรกซ้อนขึ้นมาได้ ใช้น้ำเปล่าสะอาดล้างเบาๆภายนอก ระวังกรเสียดสีแรงๆ ใส่เสื้อผ้าระบายอากาศได้ดี ควรไปพบแพทย์ถ้าตุ่มดังกล่าวเริ่มเจ็บมาก ลุกลาม หรือไม่สบายใจ ต้องการให้ได้การวินิจฉัยที่แน่ชัด